руски износители имат добре установени канали за дистрибуция в Съюза, които улесняват логистично износа, пазарът на Съюза се счита за привлекателен за руските производители. Комисията счита, че прогнозираното потребление в разглежданите държави е било на ниво, което би позволило едва частично усвояване на свободния капацитет на руските производители.
 (316)
 Един оказал съдействие производител износител заяви, че инвестициите в Бразилия и други трети държави от различни руски производители износители са показали привлекателността на Бразилия и други трети държави за разлика от Съюза.
 (317)
 Комисията отбеляза, че тези инвестиции потвърждават готовността на руските производители за износ в трети държави. Тези инвестиции обаче са направени, докато мерките са били в сила в Съюза. Те не показват, че тези пазари биха били по-привлекателни от пазара на Съюза, ако мерките бъдат прекратени.
 (318)
 Няколко заинтересовани страни заявиха, че мярката за внос на АН в ЕС е в сила повече от 25 години и че тази ситуация е безпрецедентна и не съответства на естеството на антидъмпинговите мерки.
 (319)
 В основния регламент не се определя максимален срок за прилагане на антидъмпинговите мерки. В съответствие с член 11, параграф 2 от основния регламент Комисията установи, че съществува вероятност за повторение на дъмпинга и на вредата, ако се допусне срокът на действие на мерките да изтече. Поради това твърдението на тези страни беше отхвърлено.
 (320)
 След разгласяването няколко заинтересовани страни (98) заявиха, че Комисията не е разгледала действителното положение на производителите от Съюза на пазара на Съюза, които са големи групи със силни дистрибуторски мрежи, защитени благодарение на наличието на бариери пред вноса, и понастоящем способни да начисляват надценки за АН в сравнение с глобалните пазари, включително Черно море, Балтийско море и Бразилия. Те заявиха, че съществуващата антидъмпингова мярка е представлявала свръхкоригиране, тъй като промишлеността на Съюза, след като е използвала само половината от производствения си капацитет, е постигнала печалба от над 8 % от целевата печалба на промишлеността на Съюза и висока възвръщаемост на инвестициите.
 (321)
 На първо място, фактът, че някои от производителите от Съюза принадлежат към някои големи групи, не означава непременно, че е възможно да се начисляват ценови надценки. Освен това, противно на твърденията, самото съществуване на четири големи групи и различни по-малки производители само по себе си не ги прави олигопол.
 (322)
 На второ място, беше установено, че надценката, за която се твърди, че е начислена от тези заинтересовани страни, е разликата между спот цените на АН (т.е. сключените сделки по продажба, оферти, предложения) с различни условия на доставка във Франция и в Черно море, Балтийско море, Бразилия и други региони, т.е. основата за сравнение не е на същото ниво на доставка, както беше представено от тези страни. Това е особено важно, тъй като в своите коментари страните признават, че превозът на АН е скъп. Освен това не може да се направи заключение въз основа на тези цени, както е посочено в съображение 199, тъй като те включват цени на оферти и предложения, които не са били непременно договорени и се отнасят само до една държава членка. Цените на АН варират в рамките на